व्यवस्था- वाणिज्यिक कर विभाग में अब ईमेल के जरिए होगा संवाद
कोटा|वाणिज्यिक करविभाग ने अब अपने करदाता डीलर्स से सीधे संवाद के लिए ऑनलाइन प्रक्रिया शुरू कर दी है। इसके तहत करदाता डीलर्स से कोई भी जानकारी लेना-देना हो मेल के जरिए शुरू कर दिया है। डीलर्स के मोबाइल नंबर भी विभाग के पास गए हैं। विभागीय अधिकारियों का कहना है कि जब किसी डीलर्स को मेल जाएगा, तो साथ में मोबाइल पर भी एसएमस भी जाएगा, ताकि डीलर्स यह नहीं कह सके कि नोटिस नहीं मिला। यदि कोई दस्तावेज भी देने हैं तो वह ऑनलाइन मेल के साथ दस्तावेज भी अटैच कर संबंधित नोटिस का जवाब दे सकेगा। विभाग की राज्य में जीएसटी लागू होने से पहले अपनी सारी तैयारियां कर रखी हैं। इसी प्रक्रिया के तहत विभाग ने अब करदाताओं काे ऑनलाइन असेसमेंट और ई-मेल पर ही नोटिस देने का काम शुरू कर दिया है। कोटा जोन में करीब 35 हजार करदाता डीलर हैं। 34 हजार करदाता डीलर्स एवं फर्मों के मेल आईडी विभाग के पास चुके हैं। अब विभाग करदाताओं के पैन नंबर भी ले रहा है। पिछले दिनों विभाग ने गलत पैन नंबर वालों का वैरीफिकेशन भी किया था, जिसमें 600 सेे अधिक ने अपने पैन सही करा लिए थे।
hin_Deva hin_Deva